Bahrayn AstraZeneca vaksinasidan foydalanishni ma’qulladi

Bahrayn hukumati Britaniya va Shvetsiya kompaniyasi AstraZeneca tomonidan ishlab chiqarilgan yangi koronavirusga qarshi vaksinani qo‘llashni ma’qulladi. Bu haqda 25-yanvar kuni Sky News Arabia xabar berdi.

Unga ko‘ra, vaksina favqulodda vaziyatlarda foydalanish uchun tasdiqlangan.
Noyabr oyida Bahrayn koronavirusga chalinganlar bilan yaqindan muloqot qiluvchi shifokorlarni Xitoyning Sinopharm kompaniyasi tomonidan ishlab chiqarilgan vaksinasi bilan emlashga ruxsat berdi.
Dekabr oyi boshlarida esa mamlakatda Pfizer/BioNTech vaksinasidan foydalanishga ruxsat berilgan. 16-dekabr kuni Bahrayn yangiliklar agentligi qirol Hamad ibn Iso al-Xalifa qirollikda birinchilardan bo‘lib koronavirusga qarshi emlanganligini xabar qilgandi.
Keyinchalik Bahrayn Sog‘liqni saqlash vazirligi 25-dekabrdan mamlakat fuqarolari va unda yashovchi chet elliklar uchun koronavirusga qarshi bepul emlash kampaniyasi boshlanganligini e’lon qildi.
Bahrayn Sog‘liqni saqlash vazirligi tomonidan e’lon qilingan so‘nggi ma’lumotlarga ko‘ra, pandemiya boshlanganidan beri mamlakatda koronavirus bilan 99 817 nafar odam kasallangan. Bemorlarning 96 532 nafari sog‘aygan, 367 nafari esa vafot etgan.
 Avstraliyada olimlar AstraZeneca vaksinasining samaradorligiga shubha bildirdi
Avvalroq AstraZeneca vaksinasini Hindiston hamda Buyuk Britaniya ma’qullagan edi.